Lorea Ibarzabal

Lorea Ibarzabal Padorno (Las Palmas, 1994ko azaroaren 7a - ) espainiar atleta da, Kanarietakoa. 800 metroko lasterketan espezializatuta dago eta bi minututik jaistea lortu duen laugarren emakumezko espainiarra da. Club Atlético San Sebastián taldeko kidea da.

 Biografia 
Las Palmasen jaio zen. Aita zumarragarra du, Daniel Ibarzabal, eta Patricia Padorno ama distantzia erdiko lasterkaria izan zen 1980. hamarkadan. Lorea Ibarzabalek ingeniaritza ikasketak egin zituen Hegoaldeko Kaliforniako Unibertsitatean. Gaur egun Madrilen bizi da eta Valladoliden entrenatzen du.

Lesio larri batetatik errekuperatu eta 2021ean 800 metrotako pista estaliko Espainiako txapelduna izan zen. 

2023ko otsailean 2:01.00 marka egin zuen, Espainiako emakumezko baten inoizko bigarren onena, eta ondoren Espainiako txapelduna izan zen pista estalian eta aire librean. Europako txapelketa ere jokatu zuen eta laugarren egin zuen finalean, pista estaliko bere marka hobetuz. Aire librean bi minututik behera jaistea lortu zuen Madrilen, 1:59.88 denbora eginez. Espainiako laugarren marka onena da.

 Palmaresa 
 Nazioarteko txapelketak 
UrteaTxapelketaLekuaPostuaMarka2023Europako txapelketa (indoor)Istanbul ()4.a2:00.87

 Espainiako txapelketak 
 Espainiako txapelketa aire librean (1): 2023.
 Espainiako txapelketa pista estalian (2): 2021, 2023.

 Marka pertsonalak 
 800 m, pista estalian: 1:59.88 (Madril, 2023ko uztailaren 22an)
 800 m, aire librean: 2:00.87 (Istanbul, 2023ko martxoaren 5ean)

 Erreferentziak 

 Kanpo estekak 
  World Athletics webguneko fitxa

Kategoria:Las Palmas Kanaria Handiko jendea
Kategoria:Espainiako emakume atletak
Kategoria:2024ko Udako Olinpiar Jokoetako atletak